WHA คาดครึ่งหลังโตเด่น รับอานิสงส์เปิดเมือง ทั้งปีกำไรแตะ 2.57 พันลบ.
WHA คาดผลงานครึ่งหลังโตเด่น รับอานิสงส์เปิดเมือง หนุนรายได้ขายที่ดิน-ธุรกิจให้เช่า-สาธารณูปโภคฟื้นตัว ทั้งปี 64 กำไรแตะ 2.57 พันลบ. แนะซื้อเป้า 4.20 บาท
WHA คาดผลงานครึ่งหลังโตเด่น รับอานิสงส์เปิดเมือง ทั้งปีกำไรแตะ 2.57 พันลบ. แนะซื้อเป้า 4.20 บาท
15 ต.ค. 2564

บล.โนมูระ พัฒนสิน ระบุในบทวิเคราะห์วันนี้ (12 ต.ค.2564) ว่า บริษัท ดับบลิวเอชเอ คอร์ปอเรชั่น จำกัด (มหาชน)  หรือ WHA  แนะซื้อราคาเป้าหมาย 4.20บาท คาดกำไรสุทธิครึ่งหลัง 2564 เพิ่มขึ้นเทียบช่วงเดียวกันของปีก่อน และเทียบครึ่งแรก 2564 จาก 1) มีรายได้จากการขายทรัพย์เข้ากอง (บันทึกในไตรมาส 4  ของทุกปี) ซึ่งปีนี้เป็นทรัพย์ที่ WHA ถือ 100%
2) ส่วนแบ่งจากบริษัทร่วมค้าเพิ่มขึ้น จากธุรกิจไฟฟ้า ตามการใช้ไฟที่เพิ่มมากขึ้น และไม่มีการปิดซ่อมโรงไฟฟ้าเหมือนใน ครึ่งแรกปี 2564 3) คาดธุรกิจโลจิสติกส์ยังเติบโตได้ดี ได้ประโยชน์จากการแพร่ระบาดของโรค COVID-19 ที่ทำให้ความต้องการพื้นที่คลังสินค้าให้เช่าเพิ่มขึ้น หนุนกำไรปี 2564  เทียบช่วงเดียวกันของปีก่อน ที่ 2,569 ล้านบาท สำหรับกำไรสุทธิ 2565 คาดเติบโต 29%  เทียบช่วงเดียวกันของปีก่อนจากการเพิ่มขึ้นของรายได้จากการขายที่ดิน และธุรกิจให้เช่า-สาธารณูปโภค
ด้านราคาซื้อขายปัจจุบันอยู่ระดับต่ำกว่าช่วงก่อน COVID -15% โดยมี PER22F 15 เท่า นอกจากนี้ประเด็นการเข้าประเทศแบบไม่ต้องกักตัว จะช่วยให้การลงทุนจากต่างชาติกลับมามากขึ้น  คาดนโยบายส่งเสริมการลงทุนจะเป็นนโยบายหลักในการกระตุ้นเศรษฐกิจของรัฐในช่วงถัดไป